CELEX: 32007D0429
Language: sk
Date: 2007-06-18 00:00:00
Title: 2007/429/ES: Rozhodnutie Komisie z  18. júna 2007 , ktorým sa mení a dopĺňa rozhodnutie 2005/429/ES, ktorým sa ustanovuje osobitný monitorovací program týkajúci sa regenerácie zásob tresky [oznámené pod číslom K(2007) 2550]

21.6.2007   
            
            
               SK
            
            
               Úradný vestník Európskej únie
            
            
               L 160/28
            
         
      ROZHODNUTIE KOMISIE
   
   z 18. júna 2007,
   ktorým sa mení a dopĺňa rozhodnutie 2005/429/ES, ktorým sa ustanovuje osobitný monitorovací program týkajúci sa regenerácie zásob tresky
   [oznámené pod číslom K(2007) 2550]
   (Iba dánske, nemecké, anglické, francúzske, holandské a švédske znenie je autentické)
   (2007/429/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), a najmä na článok 34c ods. 1,
   keďže:
   
               (1)
            
            
               Nariadenie Rady (ES) č. 423/20004 (2) ustanovuje opatrenia na regeneráciu zásob tresky v Kattegate, v Severnom mori, v Skagerraku a vo východnej časti Lamanšského prielivu, na západe Škótska a v Írskom mori.
            
         
               (2)
            
            
               V nariadeniach Rady (ES) č. 27/2005 (3), (ES) č. 51/2006 (4) a (ES) č. 41/2007 (5) sa stanovujú dočasné obmedzenia rybolovu a dodatočné podmienky pre monitorovanie, inšpekciu a dozor v súvislosti s určitými opatreniami na regeneráciu zásob, ktoré sa uplatňujú na všetky rybolovné činnosti, pri ktorých môže dôjsť k výlovu tresky v uvedených vodách.
            
         
               (3)
            
            
               Rozhodnutím Komisie 2005/429/ES (6) sa ustanovil osobitý monitorovací program, ktorý sa uplatňuje počas dvoch rokov s cieľom zabezpečiť riadnu úroveň implementácie opatrení na zachovanie a kontrolu, ktoré sa vzťahujú na rybolovné činnosti v súvislosti s regeneráciou zásob tresky.
            
         
               (4)
            
            
               Osobitný monitorovací program je nevyhnutný s ohľadom na organizáciu prevádzkovej spolupráce medzi príslušnými členskými štátmi a s ohľadom na to, aby Agentúra pre kontrolu rybného hospodárstva Spoločenstva mohla organizovať spoločné plány nasadenia v súlade s článkom 9 nariadenia Rady (ES) č. 768/2005 (7).
            
         
               (5)
            
            
               Na zaistenie pokračujúcej implementácie opatrení na zachovanie a kontrolu by sa mal osobitný monitorovací program predĺžiť o jeden rok.
            
         
               (6)
            
            
               Rozhodnutie 2005/429/ES preto treba zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Výboru pre rybné hospodárstvo a akvakultúru,
            
         PRIJALA TOTO ROZHODNUTIE:
   Článok 1
   V článku 1 nariadenia 2005/429/ES sa slová „na obdobie dvoch rokov“ nahrádzajú slovami „na obdobie troch rokov“.
   Článok 2
   Toto rozhodnutie je určené Belgickému kráľovstvu, Dánskemu kráľovstvu, Spolkovej republike Nemecko, Írsku, Francúzskej republike, Holandskému kráľovstvu, Švédskemu kráľovstvu a Spojenému kráľovstvu Veľkej Británie.
   
      V Bruseli 18. júna 2007
      
         
            Za Komisiu
         
         Joe BORG
         
         
            člen Komisie
         
      
   
   
      (1)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1967/2006 (Ú. v. EÚ L 409, 30.12.2006, s. 11).
   
      (2)  Ú. v. EÚ L 70, 9.3.2004, s. 8. Nariadenie zmenené a doplnené nariadením (ES) č. 441/2007 (Ú. v. EÚ L 104, 21.4.2007, s. 28).
   
      (3)  Ú. v. EÚ L 12, 14.1.2005, s. 1. Nariadenie naposledy zmenené a doplnené nariadením (ES) č. 1936/2005 (Ú. v. EÚ L 311, 26.11.2005, s. 1).
   
      (4)  Ú. v. EÚ L 16, 20.1.2006, s. 1. Nariadenie naposledy zmenené a doplnené nariadením (ES) č. 2017/2006 (Ú. v. EÚ L 384, 29.12.2006, s. 44).
   
      (5)  Ú. v. EÚ L 15, 20.1.2007, s. 1. Nariadenie naposledy zmenené a doplnené nariadením (ES) č. 609/2007 (Ú. v. EÚ L 141, 2.6.2007, s. 33).
   
      (6)  Ú. v. EÚ L 148, 11.6.2005, s. 36.
   
      (7)  Ú. v. EÚ L 128, 21.5.2005, s. 1.